Σεβαστιανός της Ισπανίας

O Σεβαστιανός (Sebastián de Borbón y Braganza, 4 Νοεμβρίου 1811 - 14 Φεβρουαρίου 1875), από τον Οίκο των Βουρβόνων-Ισπανίας, ήταν πρίγκιπας της Ισπανίας.

Βιογραφία 
Ο Σεβαστιανός Γαβριήλ Μαρία Κάρολος Ιωάννης Ιωσήφ Φραγκίσκος Ιαβέρης δε Πάουλα Μιχαήλ Βαρθολομαίος δε Σαμ Χεμινιάνο Ραφαήλ Γκοντζάγκα ήταν γιος του Πέτρου Καρόλου της Ισπανίας, και της Μαρίας Θηρεσίας των Μπραγκάνσα, κόρης του Ιωάννη ΣΤ΄ της Πορτογαλίας.

Οικογένεια
Νυμφεύτηκε πρώτα το 1832 τη Μαρία Αμαλία των Βουρβόνων-Δύο Σικελιών, κόρη του Φραγκίσκου Α΄ των Δύο Σικελιών, αλλά δεν απέκτησαν τέκνα.

Το 1857 απεβίωσε η Μαρία Αμαλία και ο Σεβαστιανός έκανε το 1860 δεύτερο γάμο με τη 2η εξαδέλφη του Μαρία Χριστίνα των Βουρβόνων-Ισπανίας, κόρη του Φραγκίσκου δε Πάουλα, Δούκα του Κάδιθ. Μαζί είχαν τα εξής τέκνα:
 Φραγκίσκος Μαρία (1861 - 1923), Δούκας της Μαρτσένα.
 Πέτρος δ' Αλκάνταρα (1862 - 1892), Δούκας του Ντούρκαλ.
 Λουδοβίκος δε Χεσούς (1864 - 1889), Δούκας της Άνσολα.
 Αλφόνσος Μαρία (1866 - 1934), Πρίγκιπας της Ισπανίας.
 Γαβριήλ Ιησούς (1869 - 1889), Πρίγκιπας της Ισπανίας.

Παραπομπές

Πρίγκιπες της Ισπανίας
Οίκος των Βουρβόνων-Ισπανίας